ПРОТОКОЛ № 6

от заседание на Комисия „Съдебна карта, натовареност и 
съдебна статистика” към Съдийската колегия на ВСС
20 февруари 2017 г.
/понеделник - 10,00 часа/

	Днес, 20 февруари 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА  
СОНЯ НАЙДЕНОВА

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва в дневния ред за днешното заседание следните допълнителни точки:

-	Посещение в Софийски окръжен съд във връзка с функционирането на Системата за изчисляване на натовареността на съдиите /СИНС/ в съда, като точка 7 от дневния ред.
-	Писмо от г-жа Елка Атанасова – член на ВСС във връзка с отправена от комисията покана за обсъждане на постъпили справки касаещи индивидуалната натовареност на следователите от следствените отдели на окръжните прокуратури, следствения отдел на СГП и следствения отдел на Специализираната прокуратураза четвъртото тримесечие на 2016 г. , като точка 8 от дневния ред.

По т. 7 от дневния ред КСКНСС проведе среща със съдия Филип Владимиров – председател на Софийски окръжен съд, заместник-председателите на съда – Пламен Петков, Ради Йорданов, Емилия Донкова и съдебни служители в сградата на Съдебната палата, гр. София.

1. ОТНОСНО: Извлечение от протокол № 7/09.02.2017 г. от заседание на комисия „Бюджет и финанси“ на ВСС относно предоставяне на обоснована информация от постоянните комисии на ВСС за нови дейности за периода 2018-2020 г., които досега не са предвиждани в бюджета на ВСС.
/отложена точка от заседанието на 13.02.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :
	
1.1. Приема за сведение извлечение от протокол № 7/09.02.2017 г. от заседание на комисия „Бюджет и финанси“ на ВСС относно предоставяне на обоснована информация от постоянните комисии на ВСС за нови дейности за периода 2018-2020 г., които досега не са предвиждани в бюджета на ВСС /отложена точка от заседанието на 13.02.2017 г./
1.2. Предлага на комисия „Бюджет и финанси“ на ВСС следните конкретни дейности, за които да се предвидят средства в тригодишната бюджетна прогноза: 

•		Оптимизиране структурата на съдилищата и прокуратурите
на районно ниво

Финансиране: ОПДУ, проект № BG05SFOP001-3.001-0001-С1/26.08.2016 г.
Финансиране: ВСС да предвиди средства в 3-годишната бюджетна прогноза (2017-2019) за прилагане на оптимизацията и осъществяване на последващ постоянен периодичен мониторинг за ефективността на реорганизираните структури.

•		Завършване на реформата във военното правораздаване.

Финансиране: ВСС да предвиди средства в 3-годишната бюджетна прогноза (2017-2019) за прилагане на оптимизацията и осъществяване на последващ периодичен мониторинг за ефективността на реорганизираните структури.

•		Оценка и анализ на ефективността на специализираните наказателни съдилища 

Финансиране: ВСС да предвиди средства в 3-годишната бюджетна прогноза (2017-2019) за прилагане на последиците от реформа в дейността на структурите.

•	Оценка на ефективността на системата на административните съдилища и предложения за оптимизирането й

Финансиране: ВСС, предвиждане на средства в 3-годишната бюджетна прогноза (2017-2019) за изготвянето на план за укрепване /в бюджета за 2017 г./ и за прилагане на плана за реформа в дейността на структурите /в бюджета за 2018-2019 г./.

•		Предлагане модел на ефективна структура на апелативните райони.

Финансиране: ОПДУ, проект № BG05SFOP001-3.001-0001-С1/26.08.2016 г.
Финансиране: ВСС да предвиди средства в 3-годишната бюджетна прогноза (2017-2019) за прилагане на пътната карта за реформа в дейността на структурите.

•	Мониторинг на Системата за измерване на натовареността на съдиите /СИНС/ и Централизираната система за случайно разпределение на делата /ЦСРД/.

Финансиране: ВСС да предвиди средства в 3-годишната бюджетна прогноза (2017-2019) за прилагане на пътната карта за реформа в дейността на структурите.

1.3.  Изпраща решението на Комисия „Бюджет и финанси“ на ВСС за сведение и по компетентност.

2. ОТНОСНО: Писмо изх. № РД-15-52/06.02.2017 г. от председателя на Административен съд – Пазарджик относно искане за включване в конкурс за назначаване на съдии на 1 /една/ свободна щатна бройка за длъжността „съдия“ в Административен съд – Пазарджик и искане за увеличаване щата на съдиите в съда с 1 /една/ щатна бройка за длъжността „съдия“ /вх. № ВСС-1806/08.02.2017 г./
Приложение 1: Резолюция от председателя на КАК към СК на ВСС от 16.02.2017 г. върху писмо вх. № ВСС-1806/08.02.2017 г.
Приложение 2: Доклад – анализ за дейността на АдмС – Пазарджик за периода 2014-2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за сведение писмо изх. № РД-15-52/06.02.2017 г. от председателя на Административен съд – Пазарджик относно искане за включване в конкурс за назначаване на съдии на 1 /една/ свободна щатна бройка за длъжността „съдия“ в Административен съд – Пазарджик и искане за увеличаване щата на съдиите в съда с 1 /една/ щатна бройка за длъжността „съдия“ /вх. № ВСС-1806/08.02.2017 г./
2.2.  Приема изготвения от Галина Хаджиева – ст. експерт в отдел „САОД“ на ВСС Доклад във връзка с направеното искане от председателя на АдмС – Пазарджик ведно с приложените статистически справки.
2.3. Изразява следното становище: Счита, че не е налице „обоснована необходимост“ за увеличаване щата на съдиите в съда с 1 /една/ щатна бройка за длъжността „съдия“, по направеното искане от председателя на Административен съд – Пазарджик.
Мотиви: Видно от направения от отдел „САОД“ на ВСС в изпълнение на решение на КСКНСС по протокол № 5/13.02.2017 г анализ  и приложените към него справки на натовареността Административен съд – Пазарджик е със средна натовареност по щат за периода 2013-2015 г.
Съгласно цитирания анализ за първото полугодие на 2016 г., при щатна численост 6 съдии натовареността е както следва: брой дела за разглеждане 21,00, при средна натовареност за страната 19,69 и брой свършени дела за разглеждане 14,25, при средна за страната 13,36.
При увеличаване на щатната численост с 1 /една/ щатна бройка за длъжността „съдия“, показателите на натовареността ще се променят както следва:  брой дела за разглеждане 18,00, при средна натовареност за страната 19,69 и брой свършени дела за разглеждане 12,21, при средна за страната 13,36.
Съобразно гореизложения анализ КСКНСС счита, че не е целесъобразно увеличаване на щатната численост на съда с една щатна бройка за длъжността „съдия“, тъй като натовареността на съдиите ще се намали под средната за административните съдилища в страната.
2.3. Изпраща решението ведно с Доклада по т. 2.2. и приложените към него статистически справки на Комисията по атестирането и конкурсите към СК на ВСС, за сведение и по компетентност.

3. ОТНОСНО: Писмо изх. № П-017/17 г. от председателя на Районен съд-Провадия относно предоставяне на допълнителна информация от съда във връзка с писмо от съдия Димитър Михайлов и решение на КСКНСС по протокол № 1/16.01.2017 г., т.8. 
Приложение: Решение на КСКНСС по т. 8, протокол № 1/16.01.2017 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	3.1.  Приема за сведение  писмо изх. № П-017/17 г. от председателя на Районен съд-Провадия относно предоставяне на допълнителна информация от съда във връзка с писмо от съдия Димитър Михайлов и решение на КСКНСС по протокол № 1/16.01.2017 г., т.8. 
3.2. Изразява следното становище: Съгласно чл. 79, ал.2, т.4 от Закона за съдебната власт /ЗСВ/ Общото събрание на районния съд определя броя и съставите на отделенията, ако има такива, както и тяхната специализация по материя.
В чл. 15 от утвърдените от председателя на РС-Провадия Вътрешни правила за случайно разпределение на делата са регламентирани случаите във връзка с възможното неравномерно разпределение на делата при наличие на командировани „в“ и „от“ други съдилища.
Издадените заповеди от административния ръководител на РС-Провадия не са съобразени с разпоредбата на ЗСВ и общо събрание на съдиите от съда не е провеждано, съгласно изискванията на закона.
Предвид гореизложеното Комисията препоръчва на административния ръководител на РС-Провадия да свика Общо събрание на съдиите, на което да бъде решен въпроса по отношение на броя, съставите на отделенията и тяхната специализация и материя в съответствие цитираната по-горе разпоредба на ЗСВ, като бъдат съобразени и приетите Правила за случайно разпределение на делата.
3.3. Изпраща становището по т. 3.2. на председателя на РС-Провадия и на съдия Димитър Михайлов, за сведение.

4. ОТНОСНО: Писмо изх. № 132/15.02.2017 г. от председателя на Върховния административен съд ведно с приложени отчетни справки за дейността на съда.
Приложение: Решение на КСКНСС по т. 7 от Протокол № 1/16.01.2017 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за запознаване писмо изх. № 132/15.02.2017 г. от председателя на Върховния административен съд ведно с приложени отчетни справки за дейността на съда.
4.2. Внася на основание чл. 114, ал. 1, т. 14 и чл. 122, ал. 1, т.14 от Закона за съдебната власт /ЗСВ/ обобщената информация за образуването, движението и приключването на делата, постъпили във Върховния касационен съд и Върховния административен съд за 2016 г., на заседание на Съдийската колегия на Висшия съдебен съвет, насрочено на 28.02.2017 г., за запознаване.

5. ОТНОСНО:  Писмо изх. № 44/08.02.2017 г. от председателя на Районен съд – Средец относно предложение на Съдийската колегия на Висшия съдебен съвет за намаляване на щатната численост на РС-Средец.
Приложение: Отчет за работата на РС-Средец за периода 2014-2016 г. – справка  от отдел „САОД“, дирекция „ИТСС“, АВСС

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

5.1. Приема за сведение  писмо изх. № 44/08.02.2017 г. от председателя на Районен съд – Средец относно предложение на Съдийската колегия на Висшия съдебен съвет за намаляване на щатната численост на РС-Средец
5.2. Поддържа изводите по отношение на РС-Средец направени в Допълнение на Анализа за пограничните райони, прието от СК на ВСС по протокол № 29/20.12.2016 г., т. 43.4.
5.3. Изпраща решението на Комисията по атестирането и конкурсите на ВСС, за сведение и по компетентност.

6. ОТНОСНО: Писмо изх. № 1191/02.02.2017 г. от председателя на Апелативен съд – София относно предложение за увеличаване на щата за съдии и съдебни служители в съда /вх. № ВСС-1569/17.02.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

6.1. Отлага разглеждането на точката до влизане в сила на Наредбата за конкурсите за магистрати и за избор на административни ръководители в органите на съдебната власт, приета от Пленума на Висшия съдебен съвет по протокол № 5/09.02.2017 г., т. 21.
6.2. Възлага на отдел „САОД“ на ВСС във връзка с направеното предложение от председателя за увеличаване щата на съдиите в съда за следващо заседание на КСКНСС да подготвят анализ за натовареността на Апелативен съд-София за тригодишен период, включваща информация за натовареността по щат; действителната натовареност; промяна на щатната численост, командировани магистрати от/в съда.
6.3. Изпраща решението на отдел „САОД“ за изпълнение.

7. ОТНОСНО: Посещение в Софийски окръжен съд във връзка с функционирането на Системата за изчисляване на натовареността на съдиите /СИНС/ в съда, като точка 7 от дневния ред.

На проведената среща на членовете на КСКНСС, председателя на Софийски окръжен съд, заместник-председателите на съда и съдебни служители в сградата на Съдебната палата, гр. София бяха обсъдени възникнали проблеми в хода на работния процес на съдиите и съдебните служители във връзка с прилагането на Правилата за оценка на натовареността на съдиите и Системата за изчисляване на натовареността на съдиите /СИНС/.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

	7.1. Докладваните проблеми да бъдат представени за обсъждане в Работните групи по граждански и търговски дела, наказателни и административни дела към сформирани към КСКНСС.

8. ОТНОСНО: Писмо от г-жа Елка Атанасова – член на ВСС във връзка с отправена от комисията покана за обсъждане на постъпили справки касаещи индивидуалната натовареност на следователите от следствените отдели на окръжните прокуратури, следствения отдел на СГП и следствения отдел на Специализираната прокуратураза четвъртото тримесечие на 2016 г. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

8.1. Приема за сведение писмо от г-жа Елка Атанасова – член на ВСС във връзка с отправена от комисията покана за обсъждане на постъпили справки касаещи индивидуалната натовареност на следователите от следствените отдели на окръжните прокуратури, следствения отдел на СГП и следствения отдел на Специализираната прокуратураза четвъртото тримесечие на 2016 г. 
8.2. Изпраща писмото по т. 8.1. на директора на Национална следствена служба, за сведение.

ПРЕДСЕДАТЕЛ
					НА КСКНСС:		/п/
								КАЛИН КАЛПАКЧИЕВ